钦定古今图书集成/明伦汇编/氏族典/第326卷 > 《廖用贤尚友录》 > 尢世威
## 钦定古今图书集成/明伦汇编/氏族典/第326卷 > 《廖用贤尚友录》 > 尢世威

按《明外史尢世威传》：“世威，榆林卫人。天启中，积官建
昌营参将。七年，迁山海中部副总兵。崇祯二年，擢总兵官，镇守居庸、昌平。四年，代宋伟为山海总兵官，积
资至左都督。七年，大兵入宣府，命驰援，拥兵不进，事
平，为兵科常自裕所劾，褫职。会流贼躏河南，诏世威
充为事官，自免归。李自成陷西安，传檄榆林，招降布”
政都任、副将惠显、参将刘廷杰等议城守。世威与里
居诸帅王世钦、世国、侯世禄、拱极、王学书、李昌龄辈，
分陴固守。城破，世威等犹督众巷战，侯世禄父子及
学书俱不屈死。世威、世钦、世国、昌龄并被执。贼怒，廷
杰勾套部磔之，显亦被执，服毒死，缚世威等献自成。
自成欲降之，不屈，皆杀之。廷杰弟廷夔亦死。